
Da li je dozvoljeno huljenje Vereke b. Nevfela, amidžića majke pravovjernih Hatidže b. Huvejlid?


* 
* 
* 
* 
* 
* 
* 

 
Je li dozvoljeno vrijeđanje Vereke b. Nevfela?

Aiša, radijallahu anha, govorila je da je ***[Poslanik](https://pitajucene.com/search/poslanik/questions/ "Pretraži pitanja o poslanicima")***, sallallahu alejhi ve sellem, nekom prilikom rekao: ‘Nemojte huhliti Vereku! Vidio sam da ima perivoj, ili dva perivoja!”16


**Propisi u vezi s poglavljem** 


**Prvo**, Vereka b. Nevfel bio je amidžić majke pravovjernih Hatidže b. Huvejlid, radijallahu anha. Povjerovao je u Poslanika, sallallahu alejhi ve sellem, i umro prije nego što je Resulullah, sallallahu alejhi ve sellem, počeo javno pozivati u ***[islam](https://pitajucene.com/search/islam/questions/ "Pretraži pitanja o Islamu")***. Između ostalih historičara, Ibn Hadžer, u djelu EI-Isaba, i Ibnul-Esir, u djelu Usudul-gaba, ubrajaju ga u ashabe. Vereka je u predislamsko doba bio pravovjeran, ispovijedao je Ibrahimovu, alejhis-selam, vjeru i nikada nije obožavao kipove. Navodi se da je slijedio lsaa, alejhis-selam, i zato je Vjerovjesnik, sallallahu alejhi ve sellem, zabranio njegovo huljenje kako niko ne bi pomislio da je on umro kao paganin, a nije. Džabir, radijallahu anhu, veli: “Upitao sam u vezi s Verekom b. Nevfelom, a neko reče: ‘Allahov Poslaniče, on se okretao prema Kabi i govorio: ‘Moj je Gospodar Zejdov Gospodar, moja je ***[vjera](https://pitajucene.com/search/vjera/questions/ "Pretraži pitanja o vjeri")*** Zejdova vjera ( … ) ‘, pa je Resulullah, sallallahu alejhi ve sellem, odgovorio: Vidio sam ga kako šeta središnjim dijelom Dženneta, a na njemu ogrtač od tanke zelene svile. “’17


**Drugo**, u hadisu je dokaz da pagani nemaju status ehli-fetre, onog naroda koji je živio u periodu između dva vjerovjesnika, za razliku od mišljenja mnogih današnjih pravnika koji odbijaju desetine autentičnih jasnih hadisa o tom pitanju. Pagani su mnogobošci, bezbožnici i stanovnici Vatre, a ova knjiga nije predviđena za raspravljanje o ovom pitanju.


 


\_\_\_\_\_\_\_\_\_\_\_\_  

Iz knjige “Enciklopedija Zabrana u Islamu 2. dio”  

Naslov originala: “Mewsua’tul-menahiš-šeri’jjeti fi sahihis-sunnetin-nebevijjeti ”  

Autor: ***[Selim el-Hilali](https://pitajucene.com/search/Selim+el-Hilali/answers/ "Pretraži odgovore od šejh Selim el-Hilali")***  

Preuzmite pdf knjigu na ovom linku:  

<https://pitajucene.com/wp-content/uploads/2019/09/Enciklopedija-zabrana-u-islamu-2.pdf>


